ສະຫະລັດກັບ ຣັດເຊຍ ຢູ່ໃນເສັ້ນທາງປະທະກັນ ເລື່ອງຕະຫລາດແກັສ ຢູໂຣບ
ໃນການ​ເດີນທາງ​ໄປຢ້ຽມຢາມ ​ປະ​ເທດ​ໂປ​ແລນນັ້ນ ປະທານາທິບໍດີ​ສະຫະລັດ ທ່ານ ດໍ​ໂນລ ທຣໍາ ໄດ້​​ໃຫ້​ຄຳ​ໝັ້ນສັນຍາວ່າ ​​ຈະ​ເພີ່ມ​ການ​ສົ່ງ​ອອ​ກ ອາຍແກັສທຳ​ມະ​ຊາດ​​ ຫຼື LNG ​ໄປ​ຍັງພາ​ກກາງ​ຢູ​ໂຣບ.
ໃນການເດີນທາງໄປຢ້ຽມຢາມ ປະເທດໂປແລນ ໃນອາທິດແລ້ວນີ້ ປະ ທານາທິບໍດີສະຫະລັດທ່ານດໍໂນລ ທຣໍາ ໄດ້ໃຫ້ຄຳໝັ້ນສັນຍາ ທີ່ຈະເພີ່ມການສົ່ງອອກ ອາຍແກັສ ທຳມະຊາດ ຫຼື LNG ໄປພາກກາງຢູໂຣບ ເພື່ອເປັນການ ທ້າທາຍ ຕໍ່ການຄອບງໍາຕະ ຫລາດ ຂອງຣັດເຊຍ ຫຼາຍປະເທດໃນຢູໂຣບກ່າວຫາຣັດເຊຍວ່າ ໃຊ້ພະລັງງານ ເປັນ ເຄື່ອງມືທາງການເມືອງ ດັ່ງທີ່ Henry Ridwell ມີລາຍງານ ຈາກນະຄອນວໍຊໍ ບັນດາ ນັກວິເຄາະກ່າວວ່າ ສະຫະລັດ ແລະຣັດເຊຍ ກຳລັງຢູ່ໃນເສັ້ນທາງ ທີ່ຈະເກີດປະທະ ກັນ ເພື່ອສະໜອງພະລັງ ງານໃຫ້ແກ່ເຂດດັ່ງກ່າວ ຊຶ່ງກິ່ງສະຫວັນ ຈະນຳລາຍລະອຽດ ມາສະເໜີທ່ານ ປະທານາທິບໍດີສະຫະລັດ ທ່ານດໍໂນລ ທຣໍາ ໄດ້ຍົກເອົາເລື່ອງແກັສ ຂຶ້ນມາເປັນຫົວຂໍ້ປະຊຸມທຸລະກິດ ທີ່ສຳຄັນສຸດ ຢູ່ປະເທດໂປແລນ ປະທານາທິບໍດີ ທຣໍາ ກ່າວວ່າ ຕົກມາເຖິງປັດຈຸບັນນີ້ ຜູ້ສະໜອງແກັສດັ່ງກ່າວແມ່ນຣັດເຊຍ ບໍລິສັດລັດວິສາຫະ ກິດ Gazprom ຂອງຣັດເຊຍ ໄດ້ຢຸດເຊົາ ການສົ່ງແກັສ ໄປໃຫ້ຢູເຄຣນ ໃນປີ 2015 ໂດຍປະຕິເສດ Kyiv ຈາກແຫຼ່ງລາຍໄດ້ທີ່ສຳຄັນ ແລະລົບກວນການສົ່ງແກັສໃຫ້ ຢູໂຣບຕາເວັນອອກ ທ່ານ Marek Matraszek ນັກວິ້ງເຕັ້ນ ທີ່ອົງການຄວາມສຳພັນ CEC ຂອງ ລັດຖະບານ ກ່າວວ່າ ການຂົນສົ່ງອາຍແກັສທຳມະຊາດອາເມຣິກັນ ເທື່ອທຳອິດ ໄດ້ໄປເຖິງໂປແລນ ໃນ ເດືອນແລ້ວນີ້ ແລະປະເທດດັ່ງກ່າວຫວັງວ່າ ຈະໄດ້ກາຍເປັນສູນກາງແຈກຈ່າຍ ແກັສທຳມະຊາດ LNG ໃນຕອນສຸດທ້າຍນັ້ນ ກອງປະຊຸມສຸດຍອດຂໍ້ລິເລີ່ມສາມທະເລ ທີ່ນະຄອນວໍຊໍ ເມື່ອ ວັນພະຫັດແລ້ວນີ້ ແມ່ນໄດ້ນຳເອົາບັນດາຜູ້ນຳຈາກສິບກວ່າປະເທດໃນຢູ ໂຣບຕາ ເວັນອອກ ພ້ອມທັງປະທານາທິບໍດີທຣໍາ ມາພົບພໍ້ກັນ ທ່ານໄດ້ໃຫ້ຄຳໝັ້ນສັນວ່າ ສະຫະລັດ ຈະບໍ່ໃຊ້ພະລັງງານເປັນເຄື່ອງມືທາງ ການ ເມືອງ ນັກວິເຄາະພະລັງງານ ທ່ານ Grzegorz Malecki ອະດີດຫົວ ໜ້າອົງການ ສືບລັບຕ່າງປະເທດຂອງໂປແລນກ່າວວ່າ ຣັດເຊຍຈະຕິດຕາມ ເບິ່ງດ້ວຍຄວາມ ສົນໃຈ ທ່ານ Malecki ຈາກມູນນິທິ Casimir Pulaski ກ່າວວ່າ ແຕ່ວ່າຣັດເຊຍກໍມີແຜນຂອງຕົນເອງ ໝາຍກຳນົດການໃນຂັ້ນຕົ້ນ ຈະເປີດໃຊ້ ໃນ ປີ 2019 ທໍ່ Nord Stream 2 ຈະເພີ່ມຄວາມສາມາດ ໃນການສົ່ງແກັສ ຂຶ້ນເປັນ ສອງເທົ່າ ເພື່ອສົ່ງອອກແກັສໂດຍກົງໄປສູ່ເຢຍຣະມັນ ໂດຍບໍ່ຕ້ອງຜ່ານ ຢູເຄຣນ ບັນດາປະເທດຢູໂຣບຕາເວັນອອກ ຕ້ອງຂັດຂວາງໂຄງການນີ້ ທ່ານ Matraszek ກ່າວວ່າ ຖ້າຫາກຂໍ້ຕົກລົງອາເມຣິກັນ LNG ຜ່ານ ບັນດານັກວິເຄາະຢູ່ ວໍຊິງຕັນ ກ່າວວ່າ ອາດຈະເປັນຜົນກະທົບກວ້າງອອກໄປຕໍ່ ຄວາມສຳພັນລະຫວ່າງ ສະຫລັດກັບ ຣັດເຊຍ ທ່ານ Jonh Hannah ຈາກມູນນິທິປ້ອງກັນປະຊາທິປະໄຕ ກ່າວວ່າ ປະທານາທິບໍດີທຣໍາ ຍັງຕື່ນເຕັ້ນ ກ່ຽວກັບຄວາມສຳພັນຂອງທ່ານ ກັບປະທານາທິ ບໍດີ Putin ແຕ່ຄວາມກ້າວໜ້າກ່ຽວກັບນະໂຍບາຍພະລັງງານໃນຢູໂຣບ ຍັງຈະເປັນ ແຫລ່ງທີ່ມາຂອງການຂັດແຍ້ງກັນ